CELEX: 62010TN0536
Language: el
Date: 2010-11-23 00:00:00
Title: Υπόθεση T-536/10: Προσφυγή της 23ης Νοεμβρίου 2010 — Kessel κατά ΓΕΕΑ — Janssen-Cilag (Premeno)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/46
            
         Προσφυγή της 23ης Νοεμβρίου 2010 — Kessel κατά ΓΕΕΑ — Janssen-Cilag (Premeno)
   (Υπόθεση T-536/10)
   ()
   2011/C 30/83
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Kessel Marketing & Vertriebs GmbH (Mörfelden-Walldorf, Γερμανία) (εκπρόσωπος: S. Bund, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Janssen-Cilag GmbH (Neuss, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Σεπτεμβρίου 2010 στην υπόθεση R 708/2010-4
            
         
               —
            
            
               να καταδικάσει το καθού και την παρεμβαίνουσα στα δικαστικά έξοδα, βάσει του άρθρου 87, παράγραφοι 2 και 4, του Κανονισμού Διαδικασίας του Γενικού Δικαστηρίου.
            
         
      Λόγοι ακυρώσεως και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «Premeno» για προϊόντα της κλάσεως 5.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η Janssen-Cilag GmbH.
   
      Αντιταχθέν σήμα ή σημείο: Το καταχωρισμένο στη Γερμανία λεκτικό σήμα «Pramino» για προϊόντα της κλάσεως 5.
   
      Απόφαση του τμήματος ανακοπών: Αποδοχή της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 42, παράγραφοι 2 και 3, του κανονισμού (ΕΚ) 207/2009 (1), καθόσον δεν προσκομίστηκαν στοιχεία που να αποδεικνύουν την ουσιαστική χρήση του αντιταχθέντος σήματος, και παράβαση του άρθρου 8, παράγραφος 1, στοιχείο β', του ίδιου κανονισμού, για τον λόγο ότι δεν συντρέχει κίνδυνος συγχύσεως των αντιπαρατιθέμενων σημάτων.
   Η προσφεύγουσα υποστηρίζει περαιτέρω ότι κακώς δεν της επιτράπηκε να περιορίσει τον κατάλογο των προϊόντων και των υπηρεσιών που αφορούσε η αίτηση καταχωρίσεως.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1)